Osaamistasot

=Tavoiteltavat osaamistasot= (pohjana käytetty Orava, Silander, Taivsasalo-Salkosuo 2010)

1. TVT:n käytön perustaidot (tietoyhteiskunnan kansalainen)
//Ymmärrys tieto- ja viestintätekniikasta sekä sen peruskäyttötaidot//


 * Tavoite**: Opettajalla on riittävät tieto- ja viestintätekniikan käytön perusvalmiudet, jotta pystyy toimimaan aktiivisena osallistujana tietoyhteiskunnassa


 * Tieto- ja viestintätekniikan sekä mediatekniikan (mm. sosiaalisen median) yleisempien sovellusten toimintalogiikan ja käyttölogiikan tuntemus
 * Valmiudet uusien ohjelmistojen käyttöönottoon ja käytön opetteluun itsenäisesti ohjeita ja oppaita hyödyntäen
 * Käyttöliittymän lukutaito
 * Tieto- ja viestintätekniikan soveltamiseen liittyvät ongelmanratkaisutaidot ja ongelmanratkaisustrategioiden käyttövalmiudet
 * Eettinen ja moraalinen lähestymistapa, ymmärrys tekijänoikeuksista ja materiaalin käytöstä
 * Verkkovuorovaikutus ja toiminta virtuaaliyhteisöissä, yhteisöllinen tiedon tuottaminen
 * Tietoturvallisuus ja sähköinen identiteetti
 * Tiedonhankinta, lähdekritiikki ja käyttötaidot

2. TVT:n oppimis- ja opetuskäytön perusosaaja (pedagogiset perustaidot)
//Pedagogiset perustaidot tieto- ja viestintätekniikan opetus- ja oppimiskäytöstä//


 * Tavoite**: Opettajalla on valmiudet suunnitella ja toteuttaa oppijalähtöisesti oppimisprosesseja, joissa hyödynnetään avoimia verkkoympäristöjä ja sosiaalista mediaa sekä sovelletaan digitaalisia oppimaterialaaja.


 * Oppimisprosessin suunnitteluosaaminen
 * Verkkopedagogiikka ja verkko-oppimisen käytännöt
 * Verkko-ohjaus (synkroninen ja asynkroninen ohjaus ja ohjauksen menetelmät)
 * Mediataitojen aktiivinen käyttö sekä opetuksessa että oppimisessa
 * Sosiaalisen median käyttö opetuksessa ja oppimisessa
 * Digitaalisen oppimateriaalin pedagoginen hyödyntäminen
 * Autenttisten digitaalisten aineistojen, kuten video- ja äänimateriaalien pedagoginen hyödyntäminen

3. TVT-opetuksen ja oppimisen tukena - menetelmäosaaja
//Pedagogiset menetelmät. TVT:n opetuskäytön ohjaaminen.//


 * Tavoite**: Opettajalla on perusvalmiudet toimia TVT:n käyttötaitojen ja mediataitojen opettajana ja ohjaajana. Opettajalla on menetelmälliset valmiudet tukea, ohjata ja motivoida erilaisia oppijoita oppimisprosessin aktiivisina toimijoina sekä oppimisprosessin dokumentoitumisessa ja läpinäkyväksi tekemisessä. Opettajalla on myös valmiuksia yhteisöllinen tiedonrakenteluun yhteisöllisen oppimisen periaatteiden soveltamiseen laajoja asiakokonaisuuksia opiskeltaessa.
 * Tvt:n ja mediataitojen didaktiikka
 * Pedagogiset mallit (tvt:n opetuskäytössä verkko-opetuksessa ja sosiaalisessa mediassa)
 * Portfolio-oppiminen (e-portfolio)
 * Simulaatio-oppiminen ja simulaatioiden menetelmällinen hyödyntäminen opetuksessa
 * Pelillisyys ja pelipedagogiikka
 * Mobiilipedagogiikka
 * Osaamisen kehittäminen
 * Digitaalisen oppimateriaalin tuottaminen

4. Kehittäjä- ja verkosto-osaaja
//Pedagogisten käytänteiden ja toimitapojen kehittäjäosaaminen (esim. hankkeissa toimijat), alan kouluttajaosaaminen. Muodostaa opetuksen ja oppimisen innovaattoriryhmän, joka myös ennakoi ja kokoaa ajatuksia tulevasta.//


 * Tavoite**: Opettaja saa valmiudet toimia kansallisen opetuksen ja oppimisen kehittämisverkoston jäsenenä, joka luo ja tuottaa valtakunnallisesti hyödynnettäviä, uusia opetuksen ja oppimisen käytänteitä. Eri kehittämishankkeiden toimijat kohtaavat ja jatkavat kehittämistyöstä (jatkuvan parantamisen toimintaperiaatteen mukaisesti verkostona) Opettaja saa valmiudet toimia alueellisena tai kollegiaalisena kouluttajana.


 * Kehittäjäosaaminen, kehittämisprosessien hallinta (liittyen tvt:n, yhteisöllisen median sekä oppimisympäristöjen käytön pedagogiseen kehittämiseen)
 * Kyky toimia aktiivisesti yhteistyöverkostoissa ja kehittäjäyhteisöissä, virtuaalisissa kehittäjäverkostoissa, jaettu asiantuntijuus ja osaamisyhteisöt (community of practice)
 * Pedagogisten käytänteiden, menetelmien ja toimintamallien sekä teoriatason kehittämisosaaminen
 * Kyky toimia omassa yhteisössä pedagogisena yhteisön kehittäjänä
 * Kouluttaja-osaaminen, kollegiaalisen koulutuksen osaaminen
 * Koulutussuunnitteluosaaminen

Oppiaitosjohdon osaamisen kehittäminen
//Perehtyy uusimpiin tieto- ja viestintätekniikan opetuskäyttöä koskeviin tutkimus- ja kehityshankkeisiin sekä tuntee tieto- ja viestintätekniikan käytön mahdollisuuksia strategisen ja pedagogisen johtajuuden välineenä, viestinnässä sekä verkostoyhteistyössä. Suunnittelee ja käynnistää koulutuksen aikana omaa organisaatiotaan/työyhteisöään koskevan kokonaisvaltaisen muutosohjelman, jonka tavoitteena on toimintakulttuurin muutos.//

Oppilaitoksen teknisten tukihenkilöiden osaamisen kehittäminen
//Perehtyy tieto- ja viestintätekniikan opetuskäytön mahdollisuuksiin ja saa valmiudet ylläpitää oppilaitoksen tietoverkot ja vastata tietoturvasta, kun opetuksessa ja oppimisen tukena hyödynnetään sosiaalista mediaa ja 3D-ympäristöjä, oppimispelejä jne.//